Publication: Magyar Közlöny
Issue: MK-1999-61 (Year: 1999, Number: 61)
Era: 1990-2004
Section: a 26/1999. (VII. 6.) OM rendelethez
Paragraph Index: 915

5. A képzés főbb tanulmányi területei és arányai Pszichológia, pedagógia Az életkorok pszichológiája, szenzitív periódusok a fejlődésben, a tehetségkutatás és tehetséggondozás, tehetségfejlesztő programok. Az öröklés, a környezet és a nevelés szerepe a fejlesztésben. Az oktatás módszerei. A játék, a kreativitás, a gondolkodás, az élmény, a képzelet, a mozgás kapcsolata. A pedagógus szerepe az oktatás folyamatában. (E terület a képzés 15%-át alkotja elméleti ismeretként.) 1999/61. szám Szolfézs-zeneelmélet A gyermekek által énekelhető dalrepertoár, zenei elemek megfigyelése a különböző korok zenéjében. Zenei szemelvények: gyermekdalok, népdalok, többszólamú művek éneklése, elemzése. Ritmikai feladatok, hangsorok, hangnemek, hangközök, hangzatok, formatani ismeretek, zenei szerkesztésmódok. (E terület a képzés 15%-át alkotja elméleti és gyakorlati ismeretként). Hangszerjáték, gyermekhangszer-készítés A pedagógusok korábbi hangszeres tudásának elmélyítése, a zeneóvodában zenehallgatásra szánt művek megszólaltatása, a zeneóvodában használható egyéb hangszerek megismerése. Különböző zenei szemelvények megszólaltatása szólóban, duóban, triókban, kisebb kamaraegyüttesekben. Ritmus- és dallamhangszerek készítésének és felhasználási lehetőségeinek bemutatása. Gyermekdalok, kíséretek, improvizációs gyakorlatok. (E terület a képzés 17,5%-át alkotja gyakorlati ismeretként.) Hang-játék-mozgás, zenepedagógia A gyermekek életkorának, képességeinek megfelelő anyagok kiválasztására való felkészítés, a tevékenységek szakmailag helyes irányításával, a gyermeki ötletek figyelembevételével. Témakörök: hangzásjátékok, mondókák a zenés színpadig, környezetünk hangjai, zenei jelrendszer, játék a ritmussal, zene és mozgás, tér és formagyakorlatok, zene és tánc. A XX. századi zenei nevelési irányzatok megismertetése, különös tekintettel a kisgyerekek nevelésébe jól beépíthető zenei tevékenységekre, koncentráltan a zeneóvodában folyó speciális feladatokra. (E terület a képzés 22,5%-át alkotja elméleti és gyakorlati ismeretként.) Néphagyomány, népi gyermekjáték Hagyományápolás, jeles napok ünnepi népszokásai. Az emberélet fő fordulóihoz, ünnepi alkalmaihoz fűződő népszokások. A népszokások megismertetésének metodikája. Népi gyermekmondókák, játékok és dalok. A tanítási anyag bővítése, újabb kiadványok felhasználása, saját gyűjtemény készítése. A gyermekdalok mozgáselemeinek variálási lehetőségei. (E terület a képzés 17,5%-át alkotja elméleti és gyakorlati ismeretként.) Zeneirodalom A hallgatók korábbi zenetörténeti, zeneirodalmi, stílustörténeti ismereteinek elmélyítése. A zenei foglalkozásokra ajánlott zeneművek feldolgozásának, alkalmazásának lehetőségei. (E terület a képzés 12,5%-át alkotja elméleti ismeretként.)

Source: https://magyarkozlony.hu/hivatalos-lapok/75952812da5493e26ad3096806542f848be9a346/dokumentumok/d021626de62853deb51dc86a3ef9427e11bff4b4/letoltes